Document ID: 32002D0940

Komisijas Lēmums
(2002. gada 27. novembris),
ar kuru groza Lēmumu 98/371/EK par svaigas cūkgaļas importu no Slovākijas Republikas
(izziņots ar dokumenta numuru C(2002) 4556)
(Dokuments attiecas uz EEZ)
(2002/940/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, aitas un kazas, cūkas un svaigu gaļu vai gaļas produktus no trešām valstīm [1], kurā jaunākie grozījumi izdarīti ar Regulu (EK) Nr. 1452/2001 [2] un, jo īpaši tās 14., 15., 16. pantu,
tā kā:
(1) Komisijas Lēmums 98/371/EK [3], kurā jaunākie grozījumi izdarīti ar Lēmumu 2002/7/EK [4], nosaka svaigas gaļas importa dzīvnieku veselības prasības un veterināro sertificēšanu no dažām Eiropas valstīm.
(2) Dzīvnieku veselības dēļ un, jo īpaši, lai kontrolētu klasisko cūku mēri, lietošanai pārtikā nav atļauts svaigas cūkgaļas imports no Slovākijas Republikas.
(3) Slovākijas kompetentās veterinārās iestādes prasa cūkgaļas eksporta atļauju Kopienā un šādu prasību pamato ar informāciju par cūku veselības stāvokli Slovākijas Republikā un par klasiskā cūku mēra kontroli.
(4) Komisijas veterināro ekspertu grupa 2002. gada jūlijā apmeklēja Slovākiju, lai novērtētu dzīvnieku veselības stāvokli un, jo īpaši, klasiskā cūku mēra situāciju.
(5) Levērojot ekspertu grupas ziņojumu un Slovākijas kompetento veterināro iestāžu turpmāk sniegto informāciju, cūku veselības stāvoklis Slovākijā ir apmierinošs attiecībā uz mājas cūku klasisko cūku mēri; tomēr ir vairākas noteiktas platības, kur šāda infekcija konstatēta mežacūkām.
(6) Kopienā cūkgaļas importu no Slovākijas Republikas atļauj no rajoniem, kuros nav aizlieguma inficēto mežacūku dēļ, un papildus paredz dažus nosacījumus attiecībā uz cūku barošanā izmantotajām ēdiena atliekām.
(7) Lai Eiropas Kopienā varētu ievest cūkgaļu, Slovākijas kompetentās veterinārās iestādes uzņemas saistības attiecībā uz tādu cūku audzēšanas saimniecību saraksta sagatavošanu, kurās regulāri veic veterināro uzraudzību un atbilstošas kontroles, lai nepieļautu ēdienu atlieku izmantošanu cūku barošanā.
(8) Tādēļ attiecīgi jāgroza Lēmums 98/371/EK.
(9) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU:
1. pants
Lēmumu 98/371/EK groza šādi.
1) I pielikumu aizstāj ar šā lēmuma I pielikuma tekstu.
2) II pielikumu aizstāj ar šā lēmuma II pielikuma tekstu.
2. pants
Šis lēmums stājas spēkā dienā, kad to publicē Eiropas Kopienu Oficiālajā Vēstnesī.
3. pants
Šis lēmums ir adresēts dalībvalstīm.
Briselē, 2002. gada 27. novembrī

Labels: 17
0
3
6
18